Kommissionens forordning (EF) nr. 1993/2001

af 11. oktober 2001

om fastsættelse for produktionsåret 2000/01 af produktionsafgifterne for sukker

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2038/1999 af 13. september 1999 om den fælles markedsordning for sukker(1), senest ændret ved Kommissionens forordning (EF) nr. 906/2001(2), særlig artikel 33, stk. 8, og artikel 34, stk. 5, og

ud fra følgende betragtninger:

(1) I henhold til artikel 7, stk. 1, i Kommissionens forordning (EØF) nr. 1443/82 af 8. juni 1982 om gennemførelsesbestemmelser for kvotaordningen for sukker(3), senest ændret ved forordning (EF) nr. 392/94(4), skal der inden den 15. oktober fastsættes basisproduktionsafgifter, B-afgifter og i givet fald den i artikel 34, stk. 2, i forordning (EF) nr. 2038/1999 omhandlede koefficient for sukker, isoglucose og inulinsirup for det foregående produktionsår.

(2) Ved Kommissionens forordning (EF) nr. 1930/2000 af 12. september 2000 om justering af den maksimale procentsats for B-afgiften i sukkersektoren og ændring af minimumsprisen for B-sukkerroer for produktionsåret 2000/01(5) blev det i artikel 33, stk. 4, første led, i forordning (EF) nr. 2038/1999 omhandlede maksimumsbeløb for produktionsåret 2000/01 sat til 37,5 % af interventionsprisen for hvidt sukker.

(3) Med henblik på bestemmelse af produktionsafgifterne for produktionsåret 2000/01 fører det anslåede samlede tab, der er konstateret i overensstemmelse med artikel 33, stk. 1 og 2, i forordning (EF) nr. 2038/1999, når det gælder basisproduktionsafgifterne, til fastsættelse af de maksimumsbeløb, der er omhandlet i nævnte forordnings artikel 33, stk. 3, og til, ved beregning af B-afgiften i overensstemmelse med artikel 33, stk. 4 og 5, i samme forordning, at tage hensyn til et beløb på 20,7308 % af interventionsprisen for hvidt sukker.

(4) Det samlede tab, der er konstateret på basis af kendte oplysninger og i henhold til artikel 33, stk. 1 og 2, i forordning (EF) nr. 2038/1999, dækkes fuldt ud af provenuet af basisproduktionsafgiften og B-afgiften. Der er derfor ingen grund til at fastsætte den i nævnte forordnings artikel 34, stk. 2, omhandlede koefficient for produktionsåret 2000/01.

(5) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Sukker -

UDSTEDT FØLGENDE FORORDNING:

Artikel 1

Produktionsafgifterne for sukker fastsættes for produktionsåret 2000/01 til:

a) 1,2638 EUR/100 kg hvidt sukker som basisproduktionsafgift for A-sukker og B-sukker

b) 13,0998 EUR/100 kg hvidt sukker som B-afgift for B-sukker

c) 0,5330 EUR/100 kg tørstof som basisproduktionsafgift for A-isoglucose og B-isoglucose

d) 5,4980 EUR/100 kg tørstof som B-afgift for B-isoglucose

e) 1,2638 EUR/100 kg tørstofækvivalentsukker/isoglucose som basisproduktionsafgift for A-inulinsirup og B-inulinsirup

f) 13,0998 EUR/100 g tørstofækvivalentsukker/isoglucose som B-afgift for B-inulinsirup.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 11. oktober 2001.

På Kommissionens vegne

Franz Fischler

Medlem af Kommissionen

(1) EFT L 252 af 25.9.1999, s. 1.

(2) EFT L 127 af 9.5.2001, s. 28.

(3) EFT L 158 af 9.6.1982, s. 17.

(4) EFT L 53 af 24.2.1994, s. 7.

(5) EFT L 231 af 13.9.2000, s. 6.